laion/Wikipedia-Exotic huggingface dataset:
חיים אופנהיים

חיים (יואכים היינריך) אופנהיים (ביידיש: אפפענהיים; בגרמנית: Joachim Heinrich Oppenheim;‏ 29 בספטמבר 1832, ה'תקצ"ב–27 באפריל 1891, ה'תרנ"א) היה רב במספר עיירות. נולד באייבשיץ שבמוראביה לרבי יששכר בר אופנהיים, רבה של אייבשיץ. למד בווינה אצל רבי אלעזר הורוויץ. ב-1858 נבחר למלא את מקומו של אחיו, דוד, כרבה של ימניץ, וב-1860 למלא את מקומו של אביו כרבה של אייבשיץ. ב-1868 נבחר לכהן כרבה של טורון, תפקיד שמילא עד פטירתו. נפטר ב-27 באפריל 1891, בברלין. מאמריו נדפסו בכתבי עת שונים כמו "Monatsschrift für Geschichte und Wissenschaft des Judentums", "ישורון", "המגיד", "הכרמל", "השחר", ו"בית תלמוד". ספרו, "תולדות המשנה", נדפס בפרסבורג, תרמ"ב (1882). חיים אופנהיים, תולדות המשנה, באתר היברובוקס חיים אופנהים (1832-1891), דף שער בספרייה הלאומית "PhDr. Berthold Oppenheim" (בצ׳כית). 4 דצמ' 2008. נבדק ב-26 אפר' 2017. {{cite web}}: (עזרה) "אופנהיים", במהדורת 1901–1906 של האנציקלופדיה היהודית (באנגלית)
זנבאים

זנבאים (שם מדעי: Entognatha) היא מחלקה של פרוקי-רגליים הקרובה לחרקים אך שונה מהם במספר הבדלים. במחלקה זו 3 סדרות: קפזנביים (Collembola), קדם-זנבאים (Protura) ודו-זנבאים (Diplura). כמו החרקים הם שייכים לקבוצת שש-רגלים הקרויים על שם התכונה המבחינה אותם יותר מכל: חזה מגודל שממנו צומחים שלושה זוגות של רגליים. לזנבאים אין כנפיים או רגליים ארוכות לניתור אבל יש להם זנבות מאוד גמישים המאפשרים להם להם לנתר לגובה מרשים ומכאן שמם. שש-רגלים שאינם חרקים נחשבו לעיתים כקו אבולוציוני יחיד, במחלקת הזנבאים ולעיתים כמספר קווים עם מערכות יחסים שונות עם מחלקת החרקים. הדוזנבאים במיוחד עשויים להיות קרובים יותר לחרקים משאר השותפים לתת-המערכה. קיימות גם ראיות לכך שבני תת-המערכה אינם חולקים מוצא משותף, ובפרט - שהקפזנביים אינם שייכים לקבוצה. קפזנביים (Collembola) קדם-זנבאים (Protura) דוזנבאים (Diplura) מדיה וקבצים בנושא זנבאים בוויקישיתוף זנבאים, באתר ITIS (באנגלית) זנבאים, באתר GBIF (באנגלית)
טרופריון הפסחא

טְרוֹפַּרִיוֹן הפסחא (ביוונית: Χριστὸς ἀνέστη, "המשיח קם") הוא מזמור דתי המשמש בכנסיות הנוהגות לפי הפולחן הביזנטי – האורתודוקסיות והאוניאטיות – בחגיגת הפסחא והעונה הסובבת את החג. המילים מתארות בקצרה את תחיית ישו מן המתים והפתיחה "המשיח קם" היא חזרה על ברכת הפסחא המקובלת. כמו מזמורים דומים מסוגו (טרופריונים) זהו קטע קצר בן בית אחד עליו חוזרים שוב ושוב. מקורו וחיבורו עלומים, אך הוא מיוחס לפעמים לרומנוס כותב ההמנונים בן המאה השישית. הטרופריון מושר בתפילת הלילה של יום הפסחא עצמו בסיום תהלוכת הצלב, בין פרקי התהילים. בכל "השבוע הקורן" שלאחר הפסחא חוזרים עליו במהלך התפילות והטקסים. כמו כן, המזמור מוקרא בכל התקופה הנמשכת עד לחג העלייה, בעיקר בפתיחת ליטורגיית המיסה. "המשיח קם" הוא אחד מהקטעים המוזיקליים המוכרים ביותר של הכנסייה האורתודוקסית, כולל מקצבו המפורסם. הוא תורגם לכל שפות התפילה המקומיות וזכה גם לגרסאות כיסוי רבות. בין היתר, שרו אותו הזמרת הלבנונית פיירוז, הסרבית דיבנה ליובוייביץ' ורבים אחרים במדינות אורתודוקסיות. טרופריון הפסחא במספר שפות, באתר הכנסייה האורתודוקסית האמריקנית. Hilarion Alfeyev, Christ the Conqueror of Hell: The Descent Into Hades from an Orthodox Perspective, St. Vladimir's Seminary Press, 200. עמ' 197. Ken Parry, The Blackwell Companion to Eastern Christianity, Wiley-Blackwell, 2010. עמ' 332. John Daverio, John Ogasapian, The Varieties of Musicology: Essays in Honor of Murray Lefkowitz,Harmonie Park Press, 2000. עמ' 55.
תוספת (הרלדיקה)

בהרלדיקה, תוספת (Augmentation) היא כל שינוי או הוספת פריטים בשלט הרלדי, אשר בדרך כלל מעניק שליט או ריבון בתור טובה, פרס או הכרה במצוינות. הענקת שלט הרלדי חדש לגמרי איננה נחשבת לתוספת. כמו כן, הענקת תוספת אינה אפשרית למי שאינו בעל שלט הרלדי. מדיה וקבצים בנושא תוספת בוויקישיתוף ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
מארק בונאר

מארק בונאר (באנגלית: Mark Bonnar; נולד ב-19 בנובמבר 1968) הוא שחקן בריטי זוכה פרס באפט"א על תפקידו בסדרה "בלתי נשכח". הוא מוכר בעיקר מהופעתיו בתפקיד דאנקן האנטר בסדרה "שטלנד", ברונו ג'נקינס בסדרה "חדר מיון", הבלש פיני ב-"Psychoville", מייק דריידן בסדרה "שחיתות" ובתור ג'ון האלידיי בסדרה "Undercover". בונאר נולד באדינבורו. בטלוויזיה הוא הופיע בתפקיד פיטר מייהו בסדרה "דם חדש" של ערוץ BBC One, ובתפקיד כריס בקומדיה המצליחה "קטסטרופה" של ערוץ 4. עוד גילם את הכומר אדם קולינגבורן בדרמה התקופתית "Home Fires" של רשת ITV, שיחק בתפקיד ג'ון האלידיי בסדרת הדרמה "Undercover", והופיע בתפקיד קבוע בדמות דאנקן האנטר בסדרה "שטלנד" בערוץ BBC1. תפקידים נוספים של בונאר בטלוויזיה היו בסדרות "ורה", "גרנטצ'סטר", "Case Histories", "גן עדן לנשים", "דוקטור הו", "Psychoville", "טאגרט", "Phoneshop" ובסדרה "פרדוקס". ב-2005 שיחק בונאר בתפקיד קבוע בדמות ברונו ג'נקינס בסדרה הרפואית "חדר מיון". בתיאטרון שיחק בונאר ב-2012 בתפקיד בוסולה במחזה "הדוכסית ממלפי" בתיאטרון אולד ויק בלונדון. במאי 2007 הופיע במחזה "Philistines" בתיאטרון ליטלטון של התיאטרון המלכותי הלאומי. ב-2006 שיחק בסיבוב הופעות במחזה "Mammals" בתפקיד פיל. בדצמבר 2004 גילם את דייוויד במחזה "A Girl in a Car with a Man" באולם ג'רווד העליון של תיאטרון רויאל קורט. בספטמבר אותה שנה הופיע בתפקיד בנדיק ב"מהומה רבה על לא דבר" בתיאטרון סליסברי פלייהאוס. עוד ב-2004 שיחק במחזה "סיראנו דה ברז'ראק" בתיאטרון הלאומי. בספטמבר 2007 הופיע במחזה "Parade" בתיאטרון דונמאר ורהאוס. בונאר מדבב ומופיע בלכידת תנועה של הדמות אדוארד "שחור הזקן" במשחק הווידאו "Assassin's Creed IV: Black Flag" משנת 2013. עוד הוא מופיע בדמות טאונסנד במשחק "Battlefield 1" משנת 2016. בסדרת הטלוויזיה לפעוטות "טבע תום" הוא מדבב את הדמויות טוויגס ובוקס. ב-28 בדצמבר 2007 התחתן בונאר עם השחקנית לוסי גסקל. בתם הבכורה, מרתה, נולדה ביולי 2011, ובנם סמואל נולד ביוני 2015. מארק בונאר, ברשת החברתית אקס (טוויטר) מארק בונאר, במסד הנתונים הקולנועיים IMDb (באנגלית) מארק בונאר, במסד הנתונים הקולנועיים KinoPoisk (ברוסית) מארק בונאר, באתר MusicBrainz (באנגלית) Assassin's Creed IV: Black Flag on YouTube "Series 5, Box of Tricks: Credits". BBC Online. נבדק ב-16 במאי 2016. {{cite web}}: (עזרה) Bill Gibb (11 בינואר 2017). "Mark Bonnar on Unforgotten and stepping into the shoes of a legend for Porridge remake". Sunday Post. {{cite web}}: (עזרה) BBC – Afternoon Play – Cut to the Heart BBC – Drama on 3 – Piper Alpha
ניקולס בראון

ניקולאס ג'וזף בראון (באנגלית: Nicholas Joseph Braun; נולד ב-1 במאי 1988) הוא שחקן קולנוע וטלוויזיה אמריקאי, אשר מוכר בעיקר בשל תפקידו בתור גרג הירש בסדרת הדרמה "יורשים" ברשת HBO; תפקיד אשר בעבורו היה מועמד לפרס אמי לשחקן המשנה הטוב ביותר בסדרת דרמה. עוד ידוע בשל השתתפותו בסרטי הקולנוע "נשף סיום", "כמה טוב להיות פרח קיר", "פגישה והחלפה" ו"המדריך לסינגלס". ברון נולד בעיירת בתפייג' בלונג איילנד, ניו יורק שבארצות הברית, לאליזבת' לייל ולשחקן קרייג בראון. בשנת 2001 קיבל את תפקיד המשחק הראשון שלו בסרט הטלוויזיה הקנדי "וולטר והנרי" לצד ג'יימס קובורן, קייט נליגן ומייקל סרה. בשנת 2004 שיחק בסרט הטלוויזיה "Carry Me Home" לצידה של פנלופה אן מילר. את עיקר פרסומו קיבל כאשר בשנת 2005 גילם את זאקרי "זאק" בראון בסרט הפנטזיה "תיכון בהיי" המספר על גיבורי על אשר לומדים בתיכון. הסרט זכה בעיקר לביקורות חיוביות ולהצלחה בקופות. במהלך השנים שיחק בתפקידי אורח בסדרות נחשבות, כגון: "חוק וסדר: מדור מיוחד" (2002), "ללא עקבות" (2006), "שארק" (2007), "פשע מן העבר" (2008), "סודות ההתבגרות" (2009), "שלושה נהרות" (2009) לצד אלכס או'לאפלין, ו-"CSI: זירת הפשע" (2011). בשנת 2009 שיחק בסרט מקורי של ערוץ דיסני "תוכנית להגנת נסיכות" בכיכובן של סלינה גומז ודמי לובאטו, ושיחק בקומדיה הרומנטית "הפעם הראשונה" בכיכובו של דבון ורקהייזר. באותה שנה כיכב בסיטקום "10 דברים שאני שונאת אצלך" אשר שודרה בערוץ ABC Family למשך עונה אחת עד 2010. בשנת 2011 שיחק בקומדיית הנעורים "נשף סיום" בכיכובם של קמרון מונאהן ודניאל קמפבל. בשנת 2014 שיחק בתפקיד ראשי בדרמה הקומית "פגישה והחלפה", בתפקיד מייקל, שמנסה להתעשת לאחר שחברו הטוב ביותר יצא מהארון. בשנת 2015 שיחק בסרט הפנטזיה "ג'ם וההולגרמות", בסרט הדרמה "ניסוי הכלא של סטנפורד" שמבוסס על אירוע אמיתי, והשתתף בסרט האימה העל-טבעי "פולטרגייסט", המהווה רימייק לסרט בעל אותו השם משנת 1982. בשנת 2016 שיחק בסרטי הקומדיה: "המדריך לסינגלס", "לך תעבוד" לצד מיילס טלר, אנה קנדריק ואליסון ברי, ו"החופשה הראשונה" לצד זואי דויטש ואשלי ג'אד. בשנת 2018 החל לגלם את דמותו של גרג הירש, אחיינו של לוגן רוי (בריאן קוקס) בסדרת הדרמה הסאטירית "יורשים" ברשת הטלוויזיה HBO, אשר זכתה בפרסי אמי ופרסי גלובוס הזהב בין היתר לסדרת הדרמה הטובה ביותר. באוגוסט 2019 שבה הסדרה לעונה שנייה ולאחר מכן גם לעונה שלישית. בשנת 2020, בראון זכה למועמדות לפרס אמי לשחקן המשנה הטוב ביותר בסדרת דרמה. הסדרה הסתיימה לאחר ארבע עונות במאי 2023. מדיה וקבצים בנושא ניקולס בראון בוויקישיתוף ניקולס בראון, ברשת החברתית אקס (טוויטר) ניקולס בראון, ברשת החברתית אינסטגרם ניקולס בראון, במסד הנתונים הקולנועיים IMDb (באנגלית) ניקולס בראון, באתר AllMovie (באנגלית) ניקולס בראון, באתר Rotten Tomatoes (באנגלית) ניקולס בראון, במסד הנתונים הקולנועיים KinoPoisk (ברוסית) ניקולס בראון, באתר MusicBrainz (באנגלית) יוני בינרט, אף אחד לא באמת ניצח בסופה של "יורשים". לאף אחד גם לא היה סיכוי, באתר ynet, 29 במאי 2023
יוסף אבן-אודם

יוסף אבן-אודם (23 ביולי 1907 – 27 ביולי 1962) היה רופא המושבה הרצליה ומנהל המרפאה העירונית שלה, מיום היותה לעיר. בלשן וחוקר. יוסף אבן-אודם (רובינשטיין) נולד בעיירה שאקי (sakiai) שבליטא, ב-23 ביולי 1907 (י"ב אב תרס"ז), לאסתר רובינשטיין ולסנטור הרב יצחק רובינשטיין (הרב הראשי בווילנה, וחבר הסנאט הפולני). סבו היה הרב חיים ירמיהו פלנסברג. קיבל חינוך מסורתי בחיידר ובישיבות. למד רפואה באוניברסיטה וקיבל תואר דוקטור לרפואה. עסק בפעילות ציבורית פוליטית-תרבותית בווילנה. היה מזכיר הוועד המנהל של הספרייה היהודית המפורסמת ספריית שטראשון. עלה לארץ ישראל בשנת 1933, ולפי המלצת נחום סוקולוב קיבל עבודה בקופת חולים עממית ביבנאל, כפר תבור ומנחמיה. לאחר שנתיים-שלוש התיישב בהרצליה. שימש כרופא המושבה במשך עשרים וחמש שנה, ומעת היותה לעיר שימש כמנהל המרפאה העירונית. כתב מאמרים מדעיים-בלשניים רבים ב"הרפואה", ב"השדה" ועוד. פעל בחקירותיו הבלשניות וחידושיו הלשוניים להכנסת מילים לשפה העברית, בעיקר מילים בתחום הרפואה, כמו "רחם". המילים "יוקרה" ו"אגורה" הן פרי מוחו של אבן-אודם. בינואר 1962 העניקה עיריית הרצליה את הפרס הספרותי והמדעי הראשון והגדול שלה מעת הקמתה, סכום של 1,000 לירות ישראליות ליוסף אבן-אודם. הפרס הוענק על בלשנותו וספריו החשובים, וכן לציון 25 שנה לשירותו כרופא המושבה, ומנהל המרפאה העירונית בהרצליה מהיותה לעיר. נפטר ב-27 ביולי 1962 (כ"ה בתמוז תשכ"ב), ונקבר בהרצליה. על שמו נקרא רחוב אבן אודם בהרצליה. בתו, אסתר גולדנברג, הייתה חברת האקדמיה ללשון העברית ואשתו של חתן פרס ישראל גדעון גולדנברג. "כתיב עברי חדש" (וילנה-תל אביב, 1933); "על שפת לשון" (1950); "לשון לימודים", ספר היסוד למונחי רפואה ומדעי הטבע בעשרה כרכים; "ילקוט קצר", ליקוט וקיצור ערכים שימושיים מתוך הספר "לשון לימודים"; "בשוט לשון, (הרצליה, 1959), דין ודברים בענייני הלשון הרפואית העברית. "מילון רפואי חדש", יצא לאור על ידי הוצאת ר. מס, בשנת 1988, מכיל 714 עמודים[1] דוד תדהר (עורך), "יוסף אבן-אודם", באנציקלופדיה לחלוצי הישוב ובוניו, כרך ז (1956), עמ' 2866 י. רותם, הרפואה, כרך ג', 1963, עמוד 92 יוסף אבן-אודם, ב"לקסיקון הספרות העברית החדשה" הספרים של יוסף אבן-אודם, באתר "סימניה" יוסף אבן אודם (1907-1962), דף שער בספרייה הלאומית יוסף אבן-אודם, בלקסיקון הספרות העברית החדשה "רופאיה של ארץ ישראל 1948-1799", נסים לוי, יעל לוי, הוצאת איתי בחור מהדורה שנייה, מרץ 2012, עמוד 81 ד"ר מרדכי הלפרין, על משמעות המושג "רחם" בלשון חז"ל ו"אוטם רחם" בלשון הפוסקים, באתר מכון שלזינגר לחקר הרפואה יוסף אבן-אודם באתר GRAVEZ אסתר גולדנברג זכרה לברכה, באתר האקדמיה ללשון העברית, ‏24 ביולי 2022
קייל סקור

קייל סקור (באנגלית: Kyle Secor; נולד ב-31 במאי 1957) הוא שחקן אמריקאי. סקור נולד בטקומה כצעיר מבין שלושה בנים. תפקידו המשמעותי הראשון בטלוויזיה היה באופרת הסבון "סנטה ברברה" ב-1986 ולאחר מכן הוא שיחק במספר סרטים הכולל לב אוהב ו"לישון עם האויב" לצד ג'וליה רוברטס. בשנים 1987–1988 שיחק במספר פרקים בסדרת הדרמה הרפואית "מקום אחר" של רשת NBC; בדמותו של ברט ג'ונסטון. ב-1993 החל לשחק בסדרה "רצח מאדום לשחור", בתפקיד הבלש טים בייליס. לאחר מכן הופיע במספר פרקים של "שולחן לחמישה", הוא גם שיחק בעונה השנייה של סדרת הדרמה הרפואית "עיר של מלאכים" (2000) בכיכובו של בלייר אנדרווד, ובאותה שנה שיחק בסרט הדרמה הביוגרפי "דור הביט". בהמשך שיחק את אביו המיליונר דאנקן בסדרה "ורוניקה מארס". ב-2005 החל לגלם את האדון הראשון, בעלה של נשיאת ארצות הברית בסדרה "גבירתי הנשיא". בשנת 2007 שיחק בתפקיד של הרמון נורת' בסדרת המשטרה "מועדון הרצח לנשים" ב-ABC. ושיחק בסדרת הדרמה "סודות חבויים", ברשת The CW. ב-2016 שיחק במותחן האימה "הטיהור 3: שנת בחירות" בכיכובו של פרנק גרילו. ב-2018 שיחק בתפקיד משני בעונה החמישית של סדרת הטלוויזיה "הפלאש". ב-2019 הצטרף לסדרה "האנטומיה של גריי", בעונה ה-15 במספר. בשנת 2020 החל לשחק בסדרת המשטרה "מוקד 911: טקסס" ברשת FOX, המהווה ספין אוף לסדרה המצליחה "מוקד 911". קייל סקור, במסד הנתונים הקולנועיים IMDb (באנגלית) קייל סקור, באתר AllMovie (באנגלית) קייל סקור, במסד הנתונים הקולנועיים KinoPoisk (ברוסית) Kyle Secor Biography, באתר Film Reference ערך זה הוא קצרמר בנושא אישים ובנושא ארצות הברית. אתם מוזמנים לתרום לוויקיפדיה ולהרחיב אותו.
ג'ון דייוויס (פירושונים)

האם התכוונתם ל... ג'ון דייוויס – מגלה ארצות בריטי ג'ון דייוויס (קצין) – קצין אמריקאי ג'ון דייוויס (שחיין) – שחיין אוסטרלי ג'ון הווארד דייוויס – במאי טלוויזיה, מפיק ושחקן בילדותו, ממוצא אנגלי ג'ון ויליאם דייוויס – פוליטיקאי ועורך דין אמריקאי, מועמד לנשיאות ארצות הברית בשנת 1924 ג'ון ריס-דייוויס – שחקן ולשי
הסכמי אדיס אבבה

האם התכוונתם ל... אמנת אדיס אבבה – אמנה שנחתמה ב-23 באוקטובר 1896 והביאה לסיום המלחמה האיטלקית-אתיופית הראשונה הסכמי אדיס אבבה (1972) – הסכמים שנחתמו בשנת 1972 והביאו לסיום מלחמת האזרחים הסודאנית הראשונה הסכמי אדיס אבבה (1993) – הסכמים שנחתמו ב-27 במרץ 1993 במטרה להביא לסיום מלחמת האזרחים בסומליה
מתי (פירושונים)

האם התכוונתם ל... מתי – קדוש נוצרי, אחד משנים-עשר השליחים הבשורה על-פי מתי – אחת מארבע הבשורות בברית החדשה מָתַי - מילת שאלה בעברית, שמהותה בקשה לתיאור זמן (ראו חמש המ"מים) מֵתַי (שיר) – שיר מאת רחל המשוררת אפקט מתי – תופעה בסוציולוגיה, בה העשירים מתעשרים והעניים נעשים עניים יותר מתי (אלבום) – אלבום של מתי כספי אישים ששמם הפרטי הוא מתי מתתיהו
מארק נולנד

מארק כריס נולנד (באנגלית: Mark Chris Nowland) הוא קצין בדימוס בדרגת לוטננט גנרל, בתפקידו האחרון שירת כראש אגף מבצעים במטה חיל האוויר של ארצות הברית. נולנד סיים ב-1985 תואר ראשון בהנדסת אלקטרוניקה מאקדמיית חיל האוויר של ארצות הברית. סיים קורס טיס ושירת כמדריך טיסה בבסיס חיל האוויר ויליאמס באריזונה ובבסיס רנדולף בטקסס. הוכשר כטייס F-15 איגל ושירת בטייסת הקרב 71 ובכנף 85 שהוצבה באיסלנד. לאחר לימודים במכללה לפיקוד ומטה של חיל האוויר שירת במטה כוחות האוויר של פיקוד אירופה בבסיס רמשטיין שבגרמניה. ב-2001 מונה לעוזר קצין המבצעים של טייסת הקרב 94 וב-2002 לקצין המבצעים של טייסת הקרב 71. בשנים 2003–2004 פיקד על טייסת תעופה בכנף הקרב הראשונה. בשנים 2005–2007 שירת באגף המבצעים של המטות המשולבים. ביולי 2007 מונה לסגן מפקד כנף הקרב 48 בבסיס חיל האוויר המלכותי לייקהית' באנגליה. ביולי 2008 מונה למפקד כנף האימונים 71 בבסיס חיל האוויר ואנס שבאוקלהומה. במאי 2010 מונה לראש מחלקת תכנון, דרישות וההערכה בפיקוד החינוך והאימונים של חיל האוויר. ביולי 2012 מונה לראש אגף אסטרטגיה, מדיניות ותכנון במטה פיקוד דרום של ארצות הברית וביולי 2013 מונה לראש מטה הפיקוד. בדצמבר 2014 קודם לדרגת לוטננט גנרל ומונה למפקד חיל האוויר ה-12 בפיקוד הקרב ולמפקד כוחות האוויר של פיקוד דרום. באוקטובר 2016 מונה לראש אגף מבצעים במטה חיל האוויר ושירת בתפקיד עד פרישתו באוקטובר 2018. במהלך שירותו צבר למעלה מ-3,600 שעות טיסה על מטוסי T-6 טקסאן II,‏ T-37 טוויט, T-38 טאלון, F-15 איגל ו-A-10 ת'נדרבולט II. נולנד בעל תואר שני באווירונאוטיקה מאוניברסיטת האווירונאוטיקה אמבר-רידל בפלורידה. הוא בוגר המכללה לפיקוד ומטה ומכללת המלחמה של חיל האוויר, ובוגר קורס הפסגה של האוניברסיטה לביטחון לאומי. מדיה וקבצים בנושא מארק נולנד בוויקישיתוף ביוגרפיה באתר חיל האוויר של ארצות הברית
אלפא רומיאו 147

אלפא רומיאו 147 (באיטלקית: Alfa Romeo 147) היא מכונית משפחתית בתצורת מכונית קומפקטית, אשר יוצרה על ידי חברת אלפא רומיאו האיטלקית אשר בבעלות קונצרן המכוניות האיטלקי פיאט, בין השנים 2000–2010. סך הכול יוצרו 651,821 יחידות. דגם אלפא רומיאו 147 זכה בתואר מכונית השנה באירופה לשנת 2001, כשהיא מקדימה את פורד מונדיאו במקום השני ואת טויוטה פריוס במקום השלישי. האלפא רומיאו 147 שווקה בישראל. 3 דלתות האצ'בק 5 דלתות האצ'בק אלפא רומיאו TS 1.6 (מנוע 1,598 סמ"ק) אלפא רומיאו TS 2.0 (מנוע 1,970 סמ"ק) אלפא רומיאו GTA V6 3.2 (מנוע 3,179 סמ"ק) (יוצר בין השנים 2002-2005, במכונית הקונספט אלפא רומיאו כמאל בתצורת SUV שהוצגה בשנת 2003 הורכב מנוע V6, צילינדרים 3,179 סמ"ק שנלקח מדגם "GTA") אלפא רומיאו JTD 8V 1.9 (מנוע דיזל 1,910 סמ"ק המפיק 100 כ"ס) אלפא רומיאו JTD 8V 1.9 (מנוע דיזל 1,910 סמ"ק המפיק 115 כ"ס) אלפא רומיאו JTDM 8V 1.9 (מנוע דיזל 1,910 סמ"ק המפיק 120 כ"ס) (יוצר משנת 2005) אלפא רומיאו JTD 8V 1.9 (מנוע דיזל 1,910 סמ"ק המפיק 126 כ"ס) (יוצר בין השנים 2003-2005) אלפא רומיאו JTD M-Jet 16V 1.9 (מנוע דיזל 1,910 סמ"ק המפיק 140 כ"ס) (יוצר משנת 2003) אלפא רומיאו JTDM 16V 1.9 (מנוע דיזל 1,910 סמ"ק המפיק 150 כ"ס)(יוצר משנת 2005) אלפא רומיאו JTDM 16V 1.9 (מנוע דיזל 1,910 סמ"ק המפיק 170 כ"ס) (יוצר משנת 2007) אלפא רומיאו 147, 3 דלתות הצ'בק אלפא רומיאו 147 דגם GTA, מנוע 3,179 סמ"ק אלפא רומיאו 147 אלפא רומיאו 147, שנת 2010 אלפא רומיאו 147 מנוע 6 צילינדרים, אלפא רומיאו GTA מנוע 4 צילינדרים, (מסוג Twin Spark) אלפא רומיאו אלפא רומיאו 147 אלפא רומיאו 147, 3 דלתות אלפא רומיאו 147, 5 דלתות אלפא רומיאו אלפא רומיאו 145 אלפא רומיאו 146 פיאט מדיה וקבצים בנושא אלפא רומיאו 147 בוויקישיתוף אלפא רומיאו 147, 3,179 סמ"ק דגם GTA (5:18 דקות) (יו-טיוב)
דניאל קודמור

דניאל קודמור (באנגלית: Daniel Cudmore; נולד ב-20 בינואר 1981) הוא שחקן ופעלולן קנדי. קודמור נולד בסקוומיש (אנ') שבקולומביה הבריטית כאמצעי מבין שלושה בנים לזוג הורים אנגלים, הוא למד באוניברסיטת גאנון בפנסילבניה. ב-2003 שיחק את קולוסוס בסרט "אקס-מן 2" וכך גם בסרט השלישי בסדרה, "אקס-מן 3: המפלט האחרון". הוא היה מועמד לתפקיד סופרמן בסרט "סופרמן חוזר" אך הפסיד לברנדון ראות'. ב-2009 שיחק בסרט "דמדומים 2: ירח חדש" את פליקס הוולטורי וב-2010 שיחק בסרט "פרסי ג'קסון וגנב הברק". בשנת 2012 השתתף בסדרת הטלוויזיה "היילו 4: עלייתו של שחר חדש", אשר מבוססת על סדרת המשחקים Halo. בנוסף הוא השתתף כפעלולן בסדרות הטלוויזיה "בניחוש חוקר" ו"על טבעי". דניאל קודמור, במסד הנתונים הקולנועיים IMDb (באנגלית) דניאל קודמור, באתר "אידיבי", מאגר הידע העברי לקולנוע ישראלי ועולמי דניאל קודמור, באתר AllMovie (באנגלית) ערך זה הוא קצרמר בנושא אישים ובנושא קולנוע. אתם מוזמנים לתרום לוויקיפדיה ולהרחיב אותו.
ארלוזורוב 38

ארלוזורוב 38 הוא אלבום האולפן השלישי של הזמרת-יוצרת הישראלית דיקלה. האלבום יצא לאור ב-3 ביוני 2010, בהוצאת חברת התקליטים פונוקול. את האלבום הקליטה דיקלה בין 2009-10. מתוך האלבום יצאו שלושה סינגלים: "לבכות", "מזל" ו"חולת אהבה". השיר "עפיפונים", הוא השיר היחידי אשר לו צולם וידאו קליפ, שפורסם לבסוף, ב-17 בינואר 2012. את אלבום הבכורה שלה, אהבה מוסיקה, ואלבומה השני, עולם, הפיק רן שם טוב. בשונה מכך, את האלבום הזה הפיקו אלון אוחנה וגיל מרום. את מרבית שירי האלבום כתבה והלחינה דיקלה בעצמה, פרט לשיר "מזל" אותו כתבה עם קרן פלס, ו-"לבכות" ו-"פריז", אותם כתבה עם חנה לפידות. כלפי האלבום הופנו ביקורות חיוביות, ומאקו אף אמרו עליו כי: "האלבום השלישי של דיקלה 'ארלוזורוב 38' חוזר ומוכיח: אין עוד אמנית כמוה בארץ. עם שירים שיוצאים מנשמה מסוכסכת, שיאנית הרגש מצליחה לעמוד בסטנדרטים הגבוהים שהציבה לעצמה בעבר". "לבכות" - יצא לאור ב-18 בינואר 2010, כסינגל הראשון והפותח מתוך האלבום. השיר נכתב על ידי דיקלה וחנה לפידות והולחן על ידי דיקלה. שיר זה יצא לאחר שבמשך חמש שנים רצופות לקחה דיקלה הפסקה מעולם המוזיקה. "מזל" - יצא לאור ב-21 בינואר 2010, כסינגל השני מתוך האלבום. השיר נכתב על ידי דיקלה וקרן פלס, והולחן על ידי אותן השתיים גם כן. השיר זכה להצלחה נאה בארץ כאשר הגיע בשיאו למקום ה-18 במצעד של רשת ג'. "חולת אהבה" - יצא לאור ב-2 במאי 2010, כסינגל השלישי והאחרון מתוך האלבום. עם השיר הופיעה דיקלה בבריכת הסולטן, שם אירחה את נסרין קדרי, אשר שרה את השיר ביחד איתה באותה ההופעה. "עפיפונים" - לא יצא כסינגל מתוך האלבום, אך ב-17 בינואר 2012, פרסמה דיקלה בפייסבוק ובערוץ היוטיוב הרשמי שלה, את הקליפ הרשמי שצולם עבורו. בקליפ מופיעה רותי אסרסאי, אשר משחקת תפקיד של בחורה שמתארגנת לקראת דייט ולערב בחיפוש אחר אהובה. היא בטוחה שהפעם הוא יגיע, אך לבסוף, הוא לא מגיע. תימורה לסינגר, מקוננת מקצועית, באתר ynet, 23 ביוני 2010 "ארלוזרוב 38 - מוסיקה נטו". מוסיקה נטו. אורכב מ-המקור ב-2018-07-30. נבדק ב-2018-07-29. דורון גל, ‏עבודה ערבית, באתר ‏מאקו‏, 6 ביולי 2010 דיקלה - הערוץ הרשמי - Dikla Official (2012-01-17), דיקלה עפיפונים הקליפ הרשמי, נבדק ב-2018-07-29 מילים לשירים – ארלוזרוב 38 - דיקלה, באתר שירונט מילים לשיר מזל - דיקלה, באתר שירונט מילים לשיר לבכות - דיקלה, באתר שירונט מילים לשיר פריז - דיקלה, באתר שירונט penir (2010-01-18), דיקלה - לבכות, נבדק ב-2018-07-29 מילים לשיר לבכות - דיקלה, באתר שירונט בכורה: דיקלה - "לבכות", באתר וואלה, 18 באוקטובר 2009 penir (2010-01-17), דיקלה - מזל (גרסת רדיו), נבדק ב-2018-07-29 מילים לשיר מזל - דיקלה, באתר שירונט 18.2.2010 – פזמונט, באתר pizmonet.co.il penir (2010-05-02), דיקלה - חולת אהבה, נבדק ב-2018-07-29 idan (2018-05-26), דיקלה ונסרין קדרי - חולת אהבה, נבדק ב-2018-07-29 דיקלה - הערוץ הרשמי - Dikla Official, באתר YouTube אסף נבו, ‏דקלה מחפשת אהבה ב"עפיפונים" שחור-לבן, באתר ‏מאקו‏, 23 בינואר 2012
בניטס

האם התכוונתם ל... אלחנדרה בניטס – סייפת ונצואלית אלסה בניטס – דוגמנית ומנחת טלוויזיה מקסיקנית חוליו ססאר בניטס – כדורגלן אורוגוואיי רפאל בניטס – כדורגלן ומאמן כדורגל ספרדי
פרנק פרר

פרנק פרר (בתרגום מאנגלית: Frank Ferrer; נולד ב-25 במרץ 1966) הוא מתופף אמריקאי. התפרסם בעיקר כמתופף של להקת ההארד רוק Guns N' Roses, איתה הוא מנגן ומופיע משנת 2006. בעבר, השתתף בלהקה "The Psychedelic Furs" - יחד עם גיטריסט הליווי הנוכחי של Guns N' Roses, ריצ'רד פורטוס. כמו כן, השתתף בלהקות הרוק "Love Spit Love" ו- "The Beautiful". פרר ניגן לצד מספר מוזיקאים מוכרים, ביניהם: להקת טול, סולן להקת Violent Femmes - גורדון גאנו, פי ג'יי הארווי, הזמרת נֵנָה ופרנק בלאק מלהקת הפיקסיז. פרר נולד ב-25 במרץ 1966 להורים קובנים וגדל בניו יורק. אביו היה נגר, ונגן כלי הקשה למוזיקה לטינית. בגיל 11,פרר צפה במופע של להקת קיס במדיסון סקוור גארדן וכך התאהב במוזיקת רוק. בין השנים 1988 ל-1993 היה פרר המתופף של להקת הרוק The Beautiful, אשר מקורה בעיר ניו יורק. הלהקה הוציאה לאור מיני-אלבום בשם הלהקה, בשנת 1990 ואלבום באורך מלא, Storybook, במאי 1992. פרר הצטרף ללהקת Love Spit Love ב-1992. הלהקה הוקמה על ידי הזמר ריצ'רד באטלר, פרר והגיטריסט ריצ'רד פורטוס בזמן שלהקת המקור של באטלר ופורטוס, The Psychedelic Furs, הייתה בהפסקה זמנית. הלהקה הוציאה לאור אלבום בשמה, Love Spit Love ב-1994 ואלבום נוסף, Trysome Eatone, ב-1997. בזמן שהיה בלהקת Love Spit Love, ניגן פרר עם להקת Dripping Goss', לאלבומה Gift of Demise. בין השנים 2001 - 2008, הצטרף פרר להרכב המופיע של להקת The Psychedelic Furs, יחד עם פורטוס. פרר הוא המתופף להקת The Compulsions, משנת 2004. בלהקה מנגנים חברי להקת Guns N' Roses מהעבר ומהווה: פרר ופורטוס, חבריה הנוכחים והגיטריסט רון "במבלפוט" ט'אל (באנגלית: Bumblefoot), אשר ניגן בלהקת Guns N' Roses בין השנים 2006 - 2014. ביוני 2006, הצטרף פרר ללהקת Guns N' Roses במהלך סיבוב ההופעות האירופאי שלהם והחליף את המתופף (דאז) בריאן מנטייה. טומי סטינסון וריצ'רד פורטוס, איתם פרר ניגן בעבר, הציעו לצרפו ללהקה. אף-על פי שבמקור היה אמור לשמש רק כמתופף מחליף לסיבוב ההופעות, הפך פרר למתופף הרשמי של הלהקה. הוא ניגן במספר שירים מאלבום הלהקה, Chinese Democracy, בהם: "Chinese Democracy", "Better" ו-"If The World". פרר הופיע עם להקת The Dead Daisies ב-2013 וניגן למיני-אלבום של הלהקה, Face I Love, ב-2014. The Beautiful - ארצות הברית Love Spit Love - ארצות הברית ואירופה Rebecca Blasband - ארצות הברית Robi "Draco" Rosa - דרום אמריקה, אמריקה הלטינית וצפון אמריקה Doro Pesch - גרמניה The Psychedelic Furs - ארצות הברית, קנדה ובריטניה Gordon Gano - ארצות הברית Guns N' Roses Chinese Democracy Tour 2006 - אירופה וצפון אמריקה Guns N' Roses Chinese Democracy Tour 2007 - מקסיקו, אוסטרליה, ניו זילנד ויפן Guns N' Roses Chinese Democracy Tour 2009/2011 - אסיה, צפון ודרום אמריקה, מרכז אמריקה ואירופה Guns N' Roses Up Close and Personal Tour - אמריקה ואירופה Guns N' Roses Appetite for Democracy Tour 10/31/2012 – 11/24/2012 - לאס וגאס Guns N' Roses Not in this Lifetime... Tour - אמריקה ואירופה מדיה וקבצים בנושא פרנק פרר בוויקישיתוף אתר האינטרנט הרשמי של פרנק פרר פרנק פרר, ברשת החברתית פייסבוק פרנק פרר, ברשת החברתית אקס (טוויטר) פרנק פרר, ברשת החברתית אינסטגרם פרנק פרר, באתר AllMusic (באנגלית) פרנק פרר, באתר MusicBrainz (באנגלית) פרנק פרר, באתר Discogs (באנגלית) Frank's anniversary with GNR The Dead Daisies - The Story Behind The Band (ארכיון) THE DEAD DAISIES Featuring GUNS N' ROSES, THIN LIZZY Members